Boek: ‘Krygsgevangenekuns in die Anglo-Boereoorlog’Vicky Heunis Heelwat is al oor die Anglo-Boereoorlog (1899-1902) geskryf. Tog is daar slegs enkele publikasies wat handel oor die tema van die kuns wat deur Boerekrygsgevangenes vervaardig is. In Krygsgevangenekuns in die Anglo-Boereoorlog, wat deur Vicky Heunis geskryf is, word dié onderwerp deur middel van ŉ kultuurhistoriese perspektief benader. Daar word breedvoerig uitgebrei op die motivering waarom dit vervaardig is, die gereedskap waarmee en beskikbare rou materiaal waarvan dit vervaardig is, die spesialisvakmanne wat verantwoordelik was vir die vervaardiging daarvan, watter soort voorwerpe gemaak is, die simboliek en inherente betekenis wat die voorwerpe ingehou het, asook die verspreiding en vestiging van afsetgebiede vir die verkoop en uitstalling van Boerekrygsgevangenekuns. Heunis het grade in erfenis- en kultuurtoerisme, erfenis- en museumstudie en kultuurgeskiedenis. Van 2002 tot 2008 was sy onder meer die argief- en museumversamelingsbeampte by die Voortrekkermonument en Erfenisstigting. In 2008 verhuis sy saam met haar gesin na Bloemfontein en sy is sedert 2009 die versamelingsbestuurder by die Oorlogsmuseum van die Boererepublieke. Heunis het in 2020 haar doktorsgraad in geskiedenis aan die Universiteit van Pretoria voltooi. Uitgewer: Protea Boekhuis Prys: R395,00* *Prys onderworpe aan verandering Koop die boeke by Graffiti Boeke